Sisällys
Hakemisto 🔎︎

# CBool Function

CBool muuntaa merkkijono- tai numeerisen vertailun Boolen lausekkeeksi tai muuntaa numeerisen lausekkeen Boolen lausekkeeksi.

## Syntaksi:

    CBool (lauseke1 {= | <> | < | > | <= | >=} lauseke2) tai CBool (luku1)

## Palautusarvo:

Bool-tyypin totuusarvo

## Parametrit:

Lauseke1, lauseke2: verrattavat merkkijono- tai numeeriset lausekkeet. Jos lausekkeet vastaavat vertailuehtoa CBool-palauttaa tosiarvon True, muuten palautetaan arvo False (epätosi).

Luku1: mikä tahansa muunnettava numeerinen lauseke. Jos lauseke on yhtä suuri kuin 0, palautetaan False-arvo, muuten palautusarvona on True (tosi).

Seuraavassa esimerkissä CBool-funktio tulkitsee Instr-funktion palautusarvoa. Funktio tutkii, esiintyykö sana "ja" käyttäjän kirjoittamassa lauseessa.

### Virhekoodit:

5 Virheellinen proseduurikutsu

## Esimerkki:

    Sub ExampleCBool
    Dim sText As String
        sText = InputBox ("Ole hyvä ja kirjoita lyhyt lause:")
        ' Tutkitaan, esiintyykö »ja« lauseessa.
        ' seuraavan käskyrivin asemesta
        ' If Instr(Input, "and")<>0 Then...
        ' CBool-funktiota käytetään seuraavasti:
        If CBool(Instr(sText, "and")) Then
            MsgBox "Sana 'ja' esiintyy lauseessasi!"
        EndIf
    End Sub